รัฐบาล ขอบคุณสายการบินไทยไลอ้อนแอร์ อาสารับคนไทยตกค้างในจีนที่ต้องการกลับไทย ฟรี พร้อมช่วยเหลือคนไทยทุกคน
รัฐบาล ขอบคุณสายการบินไทยไลอ้อนแอร์ อาสารับคนไทยตกค้างในจีนที่ต้องการกลับไทย ฟรี พร้อมช่วยเหลือคนไทยทุกคน  นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ได้รับหนังสือจากผู้บริหารสายการบินไทยไลอ้อนแอร์ แสดงความจำนงค์อาสารับคนไทยทั้งหมดที่ติดค้างอยู่ที่จีนกลับไทยฟรี ไม่เฉพาะเมืองอู่ฮั่นแหล่งเกิดเชื้อไวรัสโคโรนาสายพันธุ์ใหม่ 2019 แต่ในทุกเมืองที่ทางสายการบินให้บริการอยู่แล้ว ซึ่งตนเองในนามรัฐบาลไทย ขอขอบคุณและชื่นชมสายการบินไทย ไลอ้อนแอร์ ที่ให้ความร่วมมือช่วยเหลือในยามที่สถานการณ์นี้ถูกยกเป็นการดำเนินการระดับชาตินายอัศวิน ยังกีรติวร ประธานเจ้าหน้าที่บริหาร สายการบินไทยไลอ้อนแอร์ กล่าวว่า ทางสายการบินมีบริการเที่ยวบิน 25 เส้นทาง ตรงจากไทยไปใน 15 เมืองของจีน อาทิ ฉงชิ่ง เซี่ยงไฮ้ วันนี้เป็นวันแรกที่เริ่มให้บริการพบมีคนไทยในจีนเตรียมตัวไม่ทัน จึงคาดว่าจะขยายเวลาบริการนี้จากกำหนดเดิมสิ้นสุดวันที่ 8 กุมภาพันธ์นี้ จะเพิ่มเติมบริการไปอีก 1 สัปดาห์ โดยคนไทยในจีนที่ประสงค์กลับประเทศสามารถดูรายละเอียด สำรองที่นั่งได้ 24 ชั่วโมง ทางโทรศัพท์และเว็ปไซต์ของสายการบินไทยไลอ้อนแอร์